Document ID: /roh_data/filtered/fineweb-2-filterrobots_roh.jsonl.gz/56908

Il cusseglier federal, Ueli Maurer, ha a chaschun da la radunanza da delegads da la PPS quintà avant, quant che la crisa da corona vegn probabel a custar fin la fin da l'onn, numnadamain 60 fin 70 milliardas francs. Las mesiras da corona custian per emna bun 750 milliuns francs, uschia Maurer. Vitiers vegnian perditas d'entradas tar l'AVS, la taglia sin plivalur u er tar la taglia.
Maurer ha punctuà ch'i valia da chattar in equiliber tranter las consequenzas finanzialas, socialas e da sanadad. Plinavant ha el ditg ch'el na saja nagin conspiratur, ch'i dovria però burgais critics. I na dastgia betg esser ch'ins scumondia a la glieud da patratgar.
Ord l'archiv: